mr 
No. 1x4. Bibliothèque Nationale, Paris. Manuscrits Coll. Dupuy. Vol. 836. Folio 122. 
À Monsieur, Monsieur le Président de Thou etc. à Paris. 
Monsieur, j'ay receu par quelques escholiers venans de Paris une letre du X. avril, et entendu 
voluntiers que les advertissemens que j'avoye baillé à Mons’ de la Scala pour vous envoyer vous 
ont esté aggrcables, comme aussi ils estoient procedez candido erga te animo, ainsi que sera aussi 
faict de tout ce que pourray observer et remarquer touchant à vostre Histoire ; avec l’ayde de 
Dieu. Pour le reste qui n’est encore imprimé, je n’y ay encore advisé, d'autant que ce sera chose 
difficile à mettre en effect, toutesfois j’essaieray de faire du mieux que pourray. Javoye oublié 
de mettre aux advertissemens que vous avez receu,, que la nativité du Roy d’Ecosse et à présent 
de la Grande Bretaigne, de laquelle vous parlez livre XXXVIT Partie I du second tome pag 680 
de l'impression in 8° est avancée d’un an entier. Car je trouve en mes Mémoires. Carolus Jacobus 
nascitur Edimburgi XIX Junit anno Christi CID 19 LXVI et baptisatus XVIII Decembris. Sponsores 
Regina Angliæ Elizabeth, Carolus IX Galliæ rex, Emanuel Philibertus Sabaudiæ Dux, creatus Sco- 
torum Rex XXIX Jul anno Chr. CIO. 1) LXVIL peut estre que la faute vient de l'imprimeur 
qui a oublié de mettre un I après l'V. 
Belon en ses observations de son voyage et en quelques endroicts a écrit assez confusemèt, 
ou repetant une mesme chose où troublant aucune fois le sens, je l'ay radoubé en ma version 
latine du mieux que jay peu, ct illustris Josephus Scaliger meo rogatu addidit utilissimas notas, 
ut etiam in Garciam. Je ne pense pas que le Belon se r’imprimera car il est séparé des Exotiques, 
et encore qu'il se rimprimast je ne scay s’il seroit convenable d'y adjouster les deux opuscules 
mentionez eu vré letré, lesquels j'ay imprimez à Paris a la poule grasse in quarta forma cum 
latina exempla extent: huc accedit ejus judicium de coniferis arboribus peritioribus qui hanc ma- 
teriam tractarunt non probavi: je l’ay remarqué en ses observations, et adverti le lecteur que par 
toute son œuvre il appelle Piceom l'arbre que Theophraste nomme Ilevxmv àypeav ct Pline Pinum 
silvestrem, comme de faict c’est la Pin sauvage, duquel j'ay donné plusieurs sortes en mon Histoire 
des Plantes. 
Il y a deux passages en Belon que je n’ay peu bien entendre. Le premier est au li. 1 chap. 
XXVI au commencement, lexemplaire françois a l'Ape majeur et mineur, Jay traduit Apium 
majus ct minus, combien que je ne congnoisse qu'une plante dite simplement Apium; si ce n’estoit 
qu'il voulust entendre les plantes que les herboristes appellent Lappa major et minor lesquelles 
croissent abondamment par tout. Le deuxiesme est au mesme livre chap. XXVIL aussi au com- 
mencement, l’exemplaire françois a de la Mouronne, j'ay mis Mouronia, mais comme je ne scay 
si le mot mouronne est le nom d’une herbe particulière anisi appellée en son pais du Mans je 
ne le puis entendre, car le mouron de France dict en latin ou grec Anagallis ne se baille pas à 
manger ni en salade ni autrement, si ce n’estoit qu’il appellast ainsi en son patois le cresson 
d’eau, que Diosc. nomme Sifymbrium cardamine, ou bien le cresson alenois dict nasturtium, des- 
quels on se sert en salade et autremment. À 
I y a aussi un passage au petit traicté qu’il a faict de la maniére d’apprivoiser les sauvages 
au Discours XIX vers le milieu, là où il parle d’un bon mesnager, duquel je ne peus juger si 
le latin est bien mis d'autant que n’ay peu recouvré aucun exemplaire françois pour le pouvoir 
conferer, ayant envoyé le mien avec ma traduction latine au s° Plantin de Vienne en Austriche 
ou je suivoye la cour de l'Empereur; et quelques années aprés, il l’imprima et ne me renvoya 
point l’exemplaire françois, de sorte que je n’ay peu scavoir où la faute commise au latin gisoit 
et n'ayant sceu recouvrer depuis autre exemplaire françois de ceste seconde édition on a suivi la 
premiére, et ainsi est demouré le sens perplex toutes fois je voudroye bien avoir éclaircis ce 
doubte devant ma mort, qui ne peut estre lointaine ayant attaint l’âge de 82 ans et enduré 
beaucoup et divers accidens en ma vie, comme rupture d’un bras et d’une jambe, deschevillure 
du pied gauche et dislocation de la hanche droitte pour m'achever de paindre’ de sorte que je ne 
saurois faire un pas sans estre soutenu de deux potences et encore avec grande difficulté. En une 
chose je me console, que Dieu par sa clémence m’a conservé la veue aussi entiére que je l’avoye 
à l'aage de trente ans, de sorte que je peus lire et écrire bien petite Jétre sans lunettes desquelles 
je ne me suis onquez servi. Mais tout boiteux et estropiat que je suis, je demoureray tousjours 
Monsieur, Vre humble et tres affec'é servitr Charles de l'Ecluse. 
De Leiden ce XX May CID D XC.VII. 
(272) 
